CELEX: 31981R1528
Language: el
Date: 1981-06-05 00:00:00
Title: Κανονισμός (ΕΟΚ) αριθ. 1528/81 τής Επιτροπής τής 5ης Ιουνίου 1981 περί τροποποιήσεως τού κανονισμού (ΕΟΚ) αριθ. 189/68, σχετικού μέ ορισμένες λεπτομέρειες διαθέσεως τών ελαιούχων σπόρων πού αγοράζονται από τούς οργανισμούς παρεμβάσεως

Avis juridique important

|

31981R1528

Κανονισμός (ΕΟΚ) αριθ. 1528/81 τής Επιτροπής τής 5ης Ιουνίου 1981 περί τροποποιήσεως τού κανονισμού (ΕΟΚ) αριθ. 189/68, σχετικού μέ ορισμένες λεπτομέρειες διαθέσεως τών ελαιούχων σπόρων πού αγοράζονται από τούς οργανισμούς παρεμβάσεως  

Επίσημη Εφημερίδα αριθ. L 149 της 06/06/1981 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 1528/81 ΤΗΣ ΕΠΙΤΡΟΠΗΣ  της 5ης Ιουνίου 1981  περί τροποποιήσεως του κανονισμού (ΕΟΚ) αριθ. 189/68, σχετικού με ορισμένες λε- πτομέρειες διαθέσεως των ελαιούχων σπόρων που αγοράζονται από τους οργανισμούς παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66 (ΕΟΚ) του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό 3454/80 (2), και ιδίως το άρθρο 26 παράγραφος 3,  Εκτιμώντας:  ότι ο κανονισμός (ΕΟΚ) αριθ. 189/68 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1687/76 (4), προβλέπει στο άρθρο 4 παράγραφος 3 προθεσμία 20 ημερών μετά τη δημοσίευση της προσκλήσεως υποβολής προσφορών, για την υποβολή των προσφορών·  ότι ο γαλλικός οργανισμός παρεμβάσεως έχει συνάψει συμβάσεις αποθηκεύσεως με τον ιδιωτικό τομέα, για την αποθήκευση κραμβοσπόρων που παρεδόθησαν στην παρέμβαση, και ότι οι συμβάσεις αποθηκεύσεως λήγουν κατά την περίοδο μεταξύ 1ης και 30ής Ιουνίου 1981·  ότι θα πρέπει να ελευθερωθούν οι αποθηκευτικοί χώροι πριν από την επομένη συγκομιδή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση του άρθρου 4 παράγραφος 3 του κανονισμού (ΕΟΚ) αριθ. 189/68, η δημοσίευση στην Επίσημη Εφημερίδα των Ευρωπαϊκών Κοινοτήτων των προσκλήσεων υποβολής προσφορών που ανακοινώθηκαν από τον SIDO και αφορούν την πώληση 26 000 τόνων περίπου κραμβοσπόρων και γογγυλοσπόρων που ευρίσκονται στην κατοχή του γαλλικού οργανισμού παρεμβάσεως, θα πραγματοποιηθεί τουλάχιστον 8 ημέρες πριν από την τελευταία ημέρα που ορίσθηκε για την υποβολή των προσφορών.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 172 της 30. 9. 1966, σ. 3025/66.  (2) ΕΕ αριθ. L 360 της 31. 12. 1980, σ. 6.  (3) ΕΕ αριθ. L 43 της 17. 2. 1968, σ. 8.  (4) ΕΕ αριθ. L 190 της 14. 7. 1976, σ. 1.